### Beslutning

Taget til efterretning.

### Sagsfremstilling

## Resume og sagens baggrund

100 tilfældigt udvalgte borgere inviteres sammen med kommunalbestyrelsen og Landdistriktsudvalget til en workshop om Fremtidens grønne energi i Kalundborg Kommune den 24. oktober. Workshoppen understøtter arbejdet med målene i [adresse] og i Udviklingsplanen om at øge produktionen af vedvarende energi i Kalundborg. I foråret blev der afholdt en workshop for interessenter, med deltagelse af repræsentanter fra det Grønne Dialog Forum. Det har resulteret i input til [adresse] og til temaerne i den kommende workshop.

## Indstillinger

Direktøren anbefaler, at orienteringen tages til efterretning.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Kalundborg Kommune deltager sammen med Holbæk og Vordingborg kommuner i et projekt – *Fremtidens grønne energi og borgerne*. Teknologirådet bistår kommunerne med ekspertise om involvering af borgere og interessenter. Kalundborg Kommunes Udviklingsstrategi og i [adresse] er der mål for at udvide den vedvarende energiproduktion.

* *Mål:* En bæredygtig energiforsyning baseret på vedvarende energikilder og med høj grad af selvforsyning

I dag dækker vedvarende energi fra sol og vind omtrent elforbruget til boliger, handel og transport. Industriens elforbrug er derimod ikke dækket af lokalt produceret vedvarende energi. I fremtiden forventes det, at det samlede elforbrug vil blive mindst fordoblet med en udvidelse af industrien, og en omstilling fra gas, olie og benzin til el.

I Kalundborg kommune er der planlagt for og opstillet store vindmøller, hvor de seneste er blevet net-tilsluttet i 2016. Der er sidenhen etableret et større solcelleanlæg ved [adresse], og der er godkendt planer for et større solcelleanlæg ved [adresse].

Der skal dog findes yderligere placeringer til sol- og vindenergi for at opfylde målene fra Kalundborg Kommunes Klimahandlingsplan og Udviklingsstrategi. Samtidig er der mange interesser i, hvordan områderne i det åbne land skal bruges fx landbrug, natur, skov, energi, landskabsoplevelser, rekreative muligheder og meget andet.

Projektet vil sammen med interessenter og borgere undersøge, hvordan den grønne omstilling kan bruges til at udvikle de områder, hvor der skal stilles anlæg til sol- eller vindenergi.

*Borgerworkshoppen den 24. oktober 2023*
Borgerworkshoppen har en dialogbaseret tilgang, der er særligt velegnet ved større politiske beslutninger, som påvirker mange mennesker. I kontrast til klassiske borgermøder ligger fokus på de deltagende borgere i stedet for envejskommunikation fra eksperter til borgere.
De diskuterer og debatter på baggrund af information udarbejdet af eksperter.
Det oplyses borgerne, er det er politikerne, som har beslutningskompetencen. Men resultater og inputs fra borgerworkshoppen udgør et godt grundlag for de efterfølgende politiske beslutninger.

Borgerworkshoppen bygges op som en struktureret proces, der består af følgende:

* Rekruttering: et bredt udsnit af [adresse] borgere inviteres via e-boks. Blandt dem der melder positivt tilbage udvælges en blandet gruppe på 80-100 borgere efter fx geografi, køn og alder.
* Deltagerne modtager senest to uger forinden workshoppen et informationsmateriale, som giver den nødvendige viden og baggrund at diskutere ud fra.
* De arbejder i grupper af 6-7 borgere ved hvert bord plus en ordstyrer.
* Kommunalbestyrelsen og Landdistriktsudvalget inviteres til at deltage som ordstyrere, hvilket er en fin måde at få et førstehåndsindtryk af borgernes bekymringer og ideer.

Dagen inddeles i tre temarunder a ca. 1 times varighed hver:

* Hver runde indledes med 1-2 korte oplæg fra eksperter eller interessenter, som kan repræsentere forskellige interesser.
* Borgerne diskuterer en række spørgsmål knyttet til hvert tema.
* Runden kan afsluttes med individuelle afstemninger og/eller input i form af ideer, ønsker, prioriteringer, holdninger eller bekymringer.
* Dagen afsluttes med en opsamling i plenum, herunder hvordan resultaterne vil indgå i den videre proces.

Temaerne på dagen er:

* Hvordan kan vedvarende energianlæg bidrage til at udvikle lokalområderne i Kalundborg?
* Hvilke hensyn skal kommunen vægte ved placering af VE anlæg, fx størrelser, placeringer og udformning?
* Hvordan kan borgere og interessenter bedst medvirke til at støtte en god politisk proces for vedvarende energianlæg?

Kommuneplan 2021 har allerede retningslinjer for planlægning af solceller og vindmøller. Temadrøftelserne og de input, der kommer fra borgere og interessenter, skal i efteråret bruges til at understøtte en politisk dialog om mulige revisioner af kommuneplanens temaer om vedvarende energi og planlægning i det åbne land, jf. kommunens Udviklingsstrategi og Klimahandlingsplan.

## Økonomiske konsekvenser

Ingen.